CELEX: 22020A0622(02)
Language: hu
Date: 2019-12-20 00:00:00
Title: Megállapodás levélváltás formájában az Európai Unió és a Török Köztársaság között az Európai Unió és a Török Köztársaság közötti, a Török Köztársaságnak a „Horizont 2020” uniós kutatási és innovációs keretprogramban (2014–2020) való részvételéről szóló megállapodás módosításáról

22.6.2020   
            
            
               HU
            
            
               Az Európai Unió Hivatalos Lapja
            
            
               L 199/10
            
         
      MEGÁLLAPODÁS
      levélváltás formájában az Európai Unió és a Török Köztársaság között az Európai Unió és a Török Köztársaság közötti, a Török Köztársaságnak a „Horizont 2020” uniós kutatási és innovációs keretprogramban (2014–2020) való részvételéről szóló megállapodás módosításáról
      A.   Az Európai Unió levele
      
      Tisztelt Nagykövet Úr!
      Szeretném megköszönni 2017. december 18-án kelt levelét, amelyben azt kéri, hogy a Török Köztársaság által az Európai Unió és a Török Köztársaság közötti, a Török Köztársaságnak a „Horizont 2020” uniós kutatási és innovációs keretprogramban (2014–2020) való részvételéről szóló megállapodás (a továbbiakban: „Horizont 2020” társulási megállapodás) értelmében nyújtandó pénzügyi hozzájárulásra alkalmazandó korrekciós tényező a 2020-as pénzügyi évre vonatkozóan nullára módosuljon.
      A korrekciós tényező módosítása szükségessé teszi a „Horizont 2020” társulási megállapodásnak és különösen II. mellékletének a módosítását. A „Horizont 2020” társulási megállapodás 7. cikkének (4) bekezdése előírja, hogy a megállapodás kizárólag a Felek közös egyetértésével módosítható.
      Ezért azt szeretném javasolni, hogy a Törökország által a „Horizont 2020” társulási megállapodás keretében nyújtandó pénzügyi hozzájárulásra vonatkozó korrekciós tényező az e levél mellékletében meghatározottak szerint módosuljon.
      Amennyiben ez a módosítás elfogadható az Ön számára, javaslom, hogy ez a levél és melléklete, valamint az Ön válasza a fentiekben említett 7. cikk (4) bekezdése értelmében az Európai Unió és a Török Köztársaság közötti „Horizont 2020” társulási megállapodás írásbeli módosításának minősüljön. Ez a módosítás az Ön válaszlevele kézhezvételének napjától ideiglenesen alkalmazandó a Törökországban előírt bármely egyéb olyan belső eljárás sérelme nélkül, amelyet le kell folytatni, mielőtt Törökország kifejezi végleges egyetértését azzal kapcsolatban, hogy e módosítást magára nézve kötelezőnek ismeri el.
      Tisztelettel:
      
         Kelt Brüsszelben, 2019. november 7-én.
         
            
               
            Jean-Eric PAQUET
         
      
      B.   A Török Köztársaság levele
      
      Tisztelt Paquet Úr!
      Szeretném megköszönni 2019. november 7-én kelt levelét, amely az Európai Unió és a Török Köztársaság közötti, a Török Köztársaságnak a „Horizont 2020” uniós kutatási és innovációs keretprogramban (2014–2020) való részvételéről szóló, 2014. június 4-én aláírt megállapodás (a továbbiakban: „Horizont 2020” társulási megállapodás) módosítására vonatkozik.
      Hivatkozással a megállapodás 7. cikkének (4) bekezdésére, amely kimondja, hogy „E megállapodás csak írásban, a Felek közös egyetértésével módosítható”, megerősítem, hogy Törökország egyetért a fent említett leveléhez csatolt mellékletben szereplő módosítással.
      Ezúton megerősítem levelének kézhezvételét és egyúttal azt is, hogy ez a levélváltás írásbeli megállapodás útján történő módosításnak minősül.
      Tisztelettel:
      
         Ankara, 2019. december 20.
         
            
               
            Faruk KAYMAKCI
         
      
   
   
      
         MELLÉKLET
         Az Európai Unió és a Török Köztársaság közötti, a Török Köztársaságnak a „Horizont 2020” uniós kutatási és innovációs keretprogramban (2014–2020) való részvételéről szóló megállapodás II. mellékletének módosítása
         Az Európai Unió és a Török Köztársaság közötti, a Török Köztársaságnak a „Horizont 2020” uniós kutatási és innovációs keretprogramban (2014–2020) való részvételéről szóló megállapodás II. mellékletének I.3. pontja helyébe a következő szöveg lép:
         „A programban való részvételének megkönnyítése érdekében a Török Köztársaság által nyújtandó pénzügyi hozzájárulást az egyes pénzügyi évekre vonatkozóan a következő korrekciós tényező alkalmazásával kell kiszámítani az alábbiak szerint:
         
                      
                  
                  
                     2014-es pénzügyi év: az 1. pont szerinti hozzájárulás és a 2. pont szerint meghatározott arányossági tényező, szorozva 0,14-gyel,
                  
               
                      
                  
                  
                     2015-ös pénzügyi év: az 1. pont szerinti hozzájárulás és a 2. pont szerint meghatározott arányossági tényező, szorozva 0,14-gyel,
                  
               
                      
                  
                  
                     2016-os pénzügyi év: az 1. pont szerinti hozzájárulás és a 2. pont szerint meghatározott arányossági tényező, szorozva 0,14-gyel,
                  
               
                      
                  
                  
                     2017-es pénzügyi év: az 1. pont szerinti hozzájárulás és a 2. pont szerint meghatározott arányossági tényező, szorozva 0,14-gyel,
                  
               
                      
                  
                  
                     2018-as pénzügyi év: az 1. pont szerinti hozzájárulás és a 2. pont szerint meghatározott arányossági tényező, szorozva 0,14-gyel,
                  
               
                      
                  
                  
                     2019-es pénzügyi év: az 1. pont szerinti hozzájárulás és a 2. pont szerint meghatározott arányossági tényező, szorozva 0,14-gyel,
                  
               
                      
                  
                  
                     2020-as pénzügyi év: az 1. pont szerinti hozzájárulás és a 2. pont szerint meghatározott arányossági tényező, szorozva nullával.”